<!-- wp:paragraph -->
<p id="xhi1718650626">Studio1 har startet satsning på jazzformasjon for unge utøvere.</p>
<!-- /wp:paragraph -->

<!-- wp:paragraph -->
<p>Som et ledd i rekruttering og for å få et bredere tilbud har klubben startet satsning på forskjellige formasjoner og grupper. Det siste tilskuddet er satsningen på jazzformasjon. I en idrett som ofte er individuell er det fint å ha noen tilbud som er en lagsport og med de fordelene det er. Ungene lærer samhold fra tidlig alder og lærer at gruppens resultat er avhengig av alles bidrag. Vi har sett at dette gir god teamfølelse som også styrker samholdet i klubben. Klubben har fått tildelt ekstra midler fra Norges Danseforbund som har gjort det mulig å starte opp denne type satsning. Denne type tilskudd betyr utrolig mye for klubben. Og vi ser for oss at dette bare er begynnelsen og noe klubben vil satse videre på.</p>
<!-- /wp:paragraph -->

<!-- wp:paragraph -->
<p>Formasjonen har fått navnet Studio1 Star Academy, og består av 9 jenter: Linnea, Frida, Sofie, Isabell, Amelia, Amalie, Celine, Maja og Victoria. Formasjonen ble dannet denne høsten og jentene har hatt kort tid til å lære seg koreografien. Sist uke deltok de på sin første konkurranse som Jazzformasjon, NM som i år ble arrangert av Victory Dance på Kongsvinger. Vi gleder oss til å se de igjen i neste konkurranse.</p>
<!-- /wp:paragraph -->

<!-- wp:paragraph -->
<p>Jazzkoreografien er laget av jentenes trener i jazz, Barbora Zilinkova.</p>
<!-- /wp:paragraph -->