<h2>For deg som mestrer det grunnleggende</h2>
På dette partiet jobber vi med å videreutvikle de grunnleggende akrobatikk-ferdighetene. Det legges vekt på generell kroppsbeherskelse, mestringsfølelse og aktivitetsglede. Basiselementer innøves som en del av oppvarming for bevisstgjøring av teknikk og styrke for å beherske de mer avanserte akrobatikk-elementene. Her utprøves blant annet ulike kombinasjoner fra håndstående, stifter, monkey-flip, flikk-flakk og schmetterling.
Forkunnskaper til partiet: Behersker ruller, håndstående, bro, hjul, araber og brooverganger godt.